మాన్వి గాగ్రూ

మాన్వి గాగ్రూ (ఆంగ్లం: Maanvi Gagroo; జననం 1985 సెప్టెంబరు 5) భారతీయ నటి, ఆమె ప్రదానంగా హిందీ చలనచిత్రాలు, టెలివిజన్‌లలో నటిస్తుంది. ఆమె టివిఎఫ్ పిచర్స్, టివిఎఫ్ ట్రిప్లింగ్, ఫోర్ మోర్ షాట్స్ ప్లీజ్! వంటి వివిధ వెబ్ సిరీస్‌లలో కూడా ఆమె నటించింది.

 వ్యక్తిగత జీవితం 
మాన్వి గాగ్రూ కాశ్మీరీ పండిట్ కుటుంబంలో న్యూఢిల్లీలోని సురేందర్, ఊర్మిల్ గాగ్రూ దంపతులకు జన్మించింది. ఆమె న్యూ ఢిల్లీలోని ది మదర్స్ ఇంటర్నేషనల్ స్కూల్‌లో చదువుకుంది. ఢిల్లీ యూనివర్సిటీలోని గార్గి కాలేజీ నుండి సైకాలజీలో బ్యాచిలర్ డిగ్రీని పొందింది.

ఆమె 2023 ఫిబ్రవరి 23న కుమార్ వరుణ్‌ని ప్రైవేట్ వేడుకలో వివాహం చేసుకుంది.

 కెరీర్ 
2007లో, ఆమె డిస్నీ ఛానల్ టెలివిజన్ షో ధూమ్ మచావో ధూమ్‌తో తన కెరీర్ ప్రారంభించింది. ఆమె టివిఎఫ్ పిచర్స్, టివిఎఫ్ ట్రిప్లింగ్, మేడ్ ఇన్ హెవెన్, ఫోర్ మోర్ షాట్స్ ప్లీజ్! వంటి వెబ్ సిరీస్‌లలో నటనకు ప్రసిద్ధి చెందింది. 2019లో, ఆమె సన్నీ సింగ్ సరసన ఉజ్దా చమన్ అనే కామెడీ చిత్రంలో అప్సర అనే ప్లస్ సైజ్ మహిళ పాత్రను పోషించింది, దాని కోసం ఆమె లావుగా ఉండే సూట్ ధరించింది. ఆమె ఆయుష్మాన్ ఖురానాతో కలిసి శుభ్ మంగళ్ జ్యాదా సావధాన్‌లో చేసింది.ఇందులో ఆమె చమత్కారమైన వధువు పాత్రను పోషించింది.

2023లో, మాన్వి గాగ్రూ ఉత్తమ నటనకు ఫిల్మ్‌ఫేర్ ఒటిటి అవార్డును గెలుచుకుంది.

 మూలాలు 

వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:గార్గి కళాశాల పూర్వ విద్యార్థులు